MT
17.7.2023
Il-Ġurnal Uffiċjali tal-Unjoni Ewropea
C 252/43
Suġġett Permezz tar-rikors tiegħu bbażat fuq l-Artikolu 263 TFUE, ir-rikorrent jitlob l-annullament tad-Deċiżjoni ta’ Implimentazzjoni tal-Kunsill (PESK) 2021/1002 tal-21 ta’ Ġunju 2021 li timplimenta d-Deċiżjoni 2012/642/PESK dwar miżuri restrittivi fid-dawl tas-sitwazzjoni fil-Belarussja (ĠU 2021, L 219I, p. 70), u tar-Regolament ta’ Implimentazzjoni tal-Kunsill (UE) 2021/997 tal-21 ta’ Ġunju 2021 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja (ĠU 2021, L 219I, p. 3), sa fejn dawn iż-żewġ atti jikkonċernawh.
Dispożittiv 1) Ir-rikors huwa miċħud.
2) Aliaksandr Bakhanovich huwa kkundannat għall-ispejjeż.
(1)
ĠU C 11, 10.1.2022.
Sentenza tal-Qorti Ġenerali tal-24 ta’ Mejju 2023 – AL vs Il-Kummissjoni (Kawża T-714/21) (1) (“Servizz pubbliku – Uffiċjali – Remunerazzjoni – Allowances tal-familja – Allowance għal wild dipendenti – Artikolu 2(4) tal-Anness VII tar-Regolamenti tal-Persunal – Persuna assimilata għal wild dipendenti – Kundizzjonijiet għall-għoti – Irtirar tal-benefiċċju tal-allowance – Irkupru ta’ pagamenti mhux dovuti – Artikolu 85 tar-Regolamenti tal-Persunal) (2023/C 252/49) Lingwa tal-kawża: l-Ingliż Partijiet Rikorrent: AL (rappreżentant: R. Rata, avukata) Konvenut: Il-Kummissjoni Ewropea (rappreżentanti: T. S. Bohr, L. Hohenecker u D. Milanowska, aġenti)
Suġġett Permezz tar-rikors tiegħu bbażat fuq l-Artikolu 270 TFUE, ir-rikorrent jitlob l-annullament tad-deċiżjoni tal-Uffiċċju tal-Amministrazzjoni u Ħlas tal-Intitolamenti Individwali (PMO) tal-Kummissjoni Ewropea tal-11 ta’ Jannar 2021, li kienet intiża essenzjalment, minn naħa, sabiex tiċħad it-talba għal allowance għal ommu inkwantu persuna assimilata għal wild dipendenti abbażi tal-Artikolu 2(4) tal-Anness VII tar-Regolamenti tal-Persunal tal-Unjoni Ewropea għall-perijodu bejn l-1 ta’ Novembru 2020 sal-31 ta’ Ottubru 2021 u, min-naħa l-oħra, tordna l-irkupru tas-somom li kien irċieva abbażi ta’ din l-allowance għall-perijodu bejn l-1 ta’ Novembru 2019 sal-31 ta’ Ottubru 2020.
Dispożittiv 1) Ir-rikors huwa miċħud.
2) AL huwa kkundannat għall-ispejjeż.
(1)
ĠU C 51, 31.1.2022.